Festőklub felnőtteknek
2026-05-30 09:00 - 13:00 UTC | PARKVÁROS, Gépész u. 14., Érd, 2030, Magyarország
Felnőtteknek szóló festőklub a Parkvárosi Közösségi Házban május 9. és 30-án – havonta 2 alkalommal is, választható vagy ismételhető, szombat délelőtt 9 órától 13 óráig.
Májusi témánk: A festés öröme a Tiéd! – Púderes tavasz, nőies finomságok
A természet már teljes pompájában kiteljesedve kacsint ránk májusban, mely energiáinkat is lángra lobbantja.
A mindent zöldbe borító, életet adó természetet az anyasággal, a nőiességgel hozzuk össze és vászonra festjük mindazt, ami szívünkben virágzik.
A festőklubon a teljesen kezdők és a gyakorlottabbak is megtalálják az örömöt és a kihívást!
Minden alkalommal feszített vászonra, akrilfestékkel készülnek a fő alkotások.
Változatos színkeverési feladatokkal és festészeti technikákkal gazdagítjuk tudásunkat.
Célunk, hogy egyediséget, hangulatot, érzéseket visszatükröző képek születhessenek, miközben az alkotók a hétköznapi rutinból kikapcsolódnak.
Az aktuális havi részletes program itt érhető el: https://bohemkuckom.hu/kreativfoglalkozasok/festoklub
Jelentkezni a fenti honlapon “Foglalok” menüpontnál, érdeklődni a 20/226-2853 telefonszámon lehet!
Várom szeretettel a kikapcsolódásra vágyó Hölgyeket, Urakat!
Szegedy Tamara

Mini Muri 2026 - városi gyereknap Érd
2026-05-30 09:30 - 17:00 | SZEPES, Alsó u. 9., Érd, 2030, Magyarország
Városi gyereknap a Szepes Gyula Művelődési Központ és Városi Könyvtár szervezésében.
Szeretettel várunk minden kicsit és nagyot egy egész napos családi kalandra Érden!
Időpont: 2026. május 30. (szombat) 9:30–17:00
Helyszín: Érdliget, Záportározó szabadidőpark (Papi földek)

Színpadi programok a gyereknapon:

9:45 – dr. Csőzik László, Érd Megyei Jogú Város polgármesterének köszöntője10:00 – Hahota Gyermek Színház: Brémai muzsikusok11:00 – Táncház gyerekeknek a Koppintó zenekarral és Szilva Kati közreműködésével14:00 – Boribon muzsikál mesekoncert Mórocz Adrienn előadásában15:00 – Masters SE akrobatikus rock and roll bemutató15:15 – JP Dance Company táncbemutatója15:30 – Hulahopp akrobatikus bemutató Schneller Szilvia vezetésével
15:45 – Bonton Tánc Sport Egyesület táncbemutató16:30 – Bergengóc Zenegóc együttes koncertje

A rendezvény alatt folyamatos programokkal várunk benneteket:

ugrálóvár, kisvasút, láncos körhinta
arcfestés és csillámtetoválás
Körúti Színház: Mesegyár
kézzel-lábbal bicikli játékok
akadálypálya és hagyományőrző játékok
gasztrovásár

Találkozzatok az alábbi egyesületekkel és szervezetekkel:

Érdi Civil Állatmentők
ÁGA-BOGA Nagycsaládosok Érdi Egyesülete
Ki jön társasjátékklub
Érdi Makettklub
Érdi Ifjúsági Önkormányzat

A belépés díjtalan!
Gyere el családoddal, barátaiddal, és töltsünk együtt egy vidám, élményekkel teli gyereknapot!
AJÁNLÓ: Alapvetően a tánc mindig a szórakozásról és a buliról szól − interjú a JP Dance Company vezetőjével, Papp Jánossal
A szervezők a programváltoztatás jogát fenntartják.A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Klein Dávid: Everest-éveim – élménybeszámoló előadás
2026-05-30 18:00 - 20:00 | PARKVÁROS, Gépész u. 14., Érd, 2030, Magyarország
A ma élő magyar hegymászók közül Klein Dávid jutott a legmagasabbra: 8700 méterig, palackozott oxigén nélkül. Most személyesen mesél ikonikus expedícióiról és a Mount Everest világáról. Előadásában ikonikus expedícióinak történetét meséli el, miközben megelevenednek a hazai hegymászás legendás alakjai, küzdelmeik, örömeik és a fájdalmas veszteségek is.
Belépőjegy: 2.800 Ft
Jegyek az előadás előtt egy órával a Parkvárosi Közösségi Házban válthatók.

A szervezők a programváltoztatás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Hősök napja
2026-05-31 09:00 - 10:00 | SZEPES, Alsó u. 9., Érd, 2030, Magyarország
Érd Megyei Jogú Város Önkormányzata tisztelettel meghívja Önt és kedves ismerőseit2026. május 31-én, vasárnap, 9 óráraa Hősök napja alkalmából tartandó megemlékezésre, amelyre az I. világháborús emlékműnél kerül sor
Helyszín: Érd-Ófalu, Hősök tere
Köszöntőt mond:dr. Csőzik László, Érd Megyei Jogú Város polgármestere
Közreműködnek:Lendvai Károly Férfikórus, karnagy: Tóth Csabavitéz Mikecz Kálmán Honvéd és Huszár Hagyományőrző Egyesület
A szervezők a programváltoztatás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

A szélkötő Kalamona színdarab - Érd
2026-05-31 16:00 - 18:00 | SZEPES, Alsó u. 9., Érd, 2030, Magyarország
Mesemusical 2 részben, magyar népmese nyomán.
A Zenit Teátrum és a Rátkai Márton Színházi Műhely közös előadása.
Az eredeti népmese Illyés Gyula feldolgozásában ismert. Az ágrólszakadt, lustácska parasztlegény (Ludas Matyi „unokatestvére”), nem születik hősnek. Afféle mihaszna álmodozó, aki csak szegény özvegy édesanyja életét keseríti. Mégis, amikor kiderül, hogy meg kell menteni az emberiséget a gonosz Kalamona uralmától (aki megkötözte a Szelet, ha nincs szél, nincs eső sem, eső nélkül pedig elpusztul az élet a Földön), azonnal útnak indul, hiszen aki legyőzi a kalamonát, az jutalmul megkapja a királykisasszony kezét, na meg a fele (később az egész) királyságot.
Mi is az a Kalamona? Hát azt senki sem tudja. Egy biztos: a szelet azt megkötötte, mert a Király világszép leánya nem akar hozzámenni feleségül. Az eredeti népmese zenés színpadi feldolgozásából nemcsak azt tudhatjuk meg, ki lesz a királykisasszony férje, hanem azt is, milyen hosszú az út a disznópásztorságtól a királyi trónig.
Szereplők:

Igazgató, Király, Kőszáli, Durumoly: Sági Kristóf
Mária a felesége, Királyné, Kanca, Ördög: Gergely Zsófia
Matilde a lányuk, Királylány, Majom, Ördög: Víg Villő- Kunos Diána
Pali Matilde férje, Rontó Palkó: Schmidt Levente
Léni, Palkó anyja, a Kalamona felesége, Ördög: Nyári Beáta
Ferkó, Táltos, Kisbíró, Ördög: Illés Tamás
Dániel, Kalamona, Szél, Ördög, Pap: Koczkás Márk

Díszlet: Werner József
Jelmez: Zenit-Rátkai
A rendező munkatársa: Kunos Diána
RENDEZŐ: VAS-ZOLTÁN IVÁN
Írta: LITVAI NELLI, versek: EÖRSI ISTVÁN
Jegyár: 2.500 Ft
Jegyek kaphatók a Szepes Gyula Művelődési Központ jegypénztárában és a jegyx1.hu oldalon.
A szervezők a programváltoztatás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Gyermekkönyvtár: Babával a könyvtárban
2026-06-02 10:00 - 12:00
Csendes beszélgetések kisgyermekes szülőknek minden hónap első keddjén a Gyermekkönyvtárban.A programon a részvétel ingyenes.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Zenés délutánok
2026-06-02 14:00 - 16:00, 2026-06-03 14:00 - 16:00 | SZEPES, Alsó u. 9., Érd, 2030, Magyarország
TELTHÁZ
Zenés délutánok: Made in Hungária – A legnagyobb Hungária slágerek az European Operett művészeinek előadásában
Minden hely betelt!
A zenés délutánok időpontjai:
2026. június 2. 14:00
2026. június 3. 14:00
A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A konferencián résztvevők elfogadják a házirendet, valamint elfogadják, hogy a konferencián készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Rajzszakkör gyerekeknek
2026-06-02 16:00 - 17:30, 2026-06-09 16:00 - 17:30 | PARKVÁROS, Gépész u. 14., Érd, 2030, Magyarország
Rajzos-festő foglalkozás 7 – 12 éves gyerekeknek a Parkvárosi Közösségi Házban, júniusban is kedd délutánonként 16 órától 17,30-ig.
Júniusi alkalmak: Június 2., 9. és 16. (Az iskolai nyári szünetben már nem lesz rajzszakkör!)
A fiatalok alkotói készségeinek fejlesztéséért, kreatív gondolkodásuk támogatásáért! – A júniusi foglalkozások már a szabadságról, nyári kalandozásokról fognak szólni látványos, kreatív ötletekkel
1,5 órányi játékos, kreatív kikapcsolódás a gyermekednek – több órányi pihenéssel felérő szabad, csendes óra a földszinti könyvtárban Neked!
A gyerekek játszva fedezhetik fel a rajz- és festőeszközökben rejlő lehetőségeket, miközben jókedvvel, önbizalommal töltekeznek.
Az aktuális havi program részletei mindig a https://bohemkuckom.hu/kreativfoglalkozasok/festes-gyerekeknek oldalon olvashatóak.
Jelentkezni a fenti honlapon “Foglalok” menüpontnál, érdeklődni a 20/226-2853 telefonszámon lehet!
Várom szeretettel a gyermekeket!
Szegedy Tamara

RÁJÁTSZÁS kontár képekkel VOTIN JÓZSEF kiállításmegnyitó
2026-06-02 16:00 - 18:00 | SZEPES, Alsó u. 9., Érd, 2030, Magyarország
Kiállítást megnyitja: Ghyczy György festőművész
Kiállítóról:
VOTIN JÓZSEF
Érden élek 55 éve, feleségemmel, Beával.
Pesten, a Vörösmarty Gimnáziumban érettségiztem. Csoportos turista útlevéllel sem engedtek az érettségi után külföldre, még Csehszlovákiába sem. Az egyetemen építészmérnöki tanulmányaimat nem fejezhettem be, de Kiváló Ifjú Technikus oklevelem van. Jó három évtizedig dolgoztam építészként: a szakma minden területét műveltem évekig, a rajztáblától az ácsszekercéig. 11 évig voltam a Tiszántúl műemléki referense.
50 éves koromtól, az átmeneti időszak zűrzavaros éveiben kezdtem írni és rajzolni. A másfél évtizednyi munkanélküliség és alkalmi munka után szereztem még néhány szakképesítést, az egri főiskolán lettem tanító, könyvtár-pedagógus, és utóbb az OSZK-ban képzett újságíró, máig tagja vagyok a Magyar Újságírók Közösségének.
Azután csöndben félreálltam. A margóra húzódtam, ahol mindig is éreztem magam.
*
„Nagyon jól tudom, hogy az, hogy paranoiás vagyok, nem jelenti azt, hogy nem üldöznek” – ezt a mondatot írtam magamról 2011-ben az Amator Artium Országos Képző- és Iparművészeti Tárlat Esszencia vándorkiállításának katalógusába.
Kezdettől részt veszek a KÉK − Képzőművészek Érdi Közössége tevékenységében és rendszeresen a kiállításain. (Érd, 2026 június.)
A kiállítás ingyenesen megtekinthető július 17-ig a Szepes Gyula Művelődési Központ nyitvatartási idejében.
A szervezők a programváltoztatás jogát fenntartják.A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Shirley Valentine Érden
2026-06-02 19:00 - 20:30 | SZEPES, Alsó u. 9., Érd, 2030, Magyarország
A Shirley Valentine sikerdarab június 2-án Érden, BALSAI MÓNI előadásában!
A kiváló humorú Mrs. Bradshaw kénytelen a konyhafallal megbeszélni az élet nagy kérdéseit.
Elhagyja-e Liverpoolt és a férjét?
Elhajózzon-e Kolombusz Kristóffal egy távoli szigetre?
Miközben dilemmáit veszi sorra, szembesül fiatalkori önmagával, a szabadszellemű Shirley Valentine-nal, aki lehet, hogy sokkal bátrabb, mint azt gondolta.
Willy Russell szívmelengető és sziporkázóan humoros sikerdarabját új fordításban állította színpadra a Liza, a rókatündér című film rendezője, Ujj Mészáros Károly.
Forrás: Facebook-esemény
A szervezők a programváltoztatás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Krimióra a Felnőttkönyvtárban
2026-06-03 17:00 - 18:30
Lakossági felhívás olvasók részére
Az érdi városi könyvtár különösen izgalmas ügy felderítéséhez keres szemfüles olvasókat.Az ügy szereplői: Cserháti Éva és Patkó ÁgnesA felhívás oka: krimi témájú író-olvasó találkozó, amelyen a fent nevezett személyek részletes vallomást tesznek az általuk elkövetett művekről, a regényírás körülményeiről, az ahhoz szükséges kutatómunkáról és a krimiírás kulisszatitkairól.A meghallgatást vezeti: Nida JuditAz olvasók kérdéseikkel segíthetik az ügy felgöngyölítését és a meglepetés sem marad el…
A programon a részvétel ingyenes.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Nemzeti Összetartozás Napja
2026-06-04 17:00 - 18:00 | SZEPES, Alsó u. 9., Érd, 2030, Magyarország
Érd Megyei Jogú Város Önkormányzata tisztelettel meghívja Önt és családját2026. június 4-én, csütörtökön, 17 óráraa Nemzeti Összetartozás Napja alkalmából tartandó ünnepi megemlékezésre és koszorúzásra
Helyszín: Érdliget, Kutyavári OrszágzászlóIdőpont: 2026. június 4., 17:00
Köszöntőt mond:dr. Csőzik László, Érd Megyei Jogú Város polgármestere
Közreműködnek:Gurubi Kolos és Varga Bettina Noémi, a Lukin László Alapfokú Művészeti Iskola növendékei,vitéz Mikecz Kálmán Honvéd és Huszár Hagyományőrző Egyesület
A szervezők a programváltoztatás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Szubjektív tárlatvezetés Király Éva énekesnővel
2026-06-04 18:00 - 20:00 | GALÉRIA, Alsó utca 2., Érd, 2030, Magyarország
A Lukin Lab | Interaktív zenei tanulótér az Érdi Galériában című kiállításhoz kapcsolódó program.

Szeretettel várjuk az érdeklődőket egy különleges hangulatú szubjektív tárlatvezetésre, ahol Király Éva személyes zenei élményein, szakmai tapasztalatain és művészi látásmódján keresztül mutatja be a Lukin Lab kiállítást az érdeklődőknek.
Király Éva több évtizedes pályafutása során számos meghatározó magyar előadóval dolgozott együtt, többek között Presser Gábor, Zorán, Demjén Ferenc, Katona Klári, Babos Gyula és Szakcsi Lakatos Béla mellett. Több száz koncert és lemez közreműködőjeként a hazai zenei élet meghatározó alakja.
A programon való részvétel díjtalan, de regisztrációhoz kötött. Részvételi szándékod kérjük, jelezd az erdigaleria@erdkultura.hu e-mail címen.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

A Titok - Egy este Danny Blue-val ÉRD
2026-06-04 19:00 - 21:00 | SZEPES, Alsó u. 9., Érd, 2030, Magyarország
Egy találkozás, megannyi titok.
Lépd át a lehetetlen határát, és less be a titkok világába! Találkozz Danny Blue-val, Magyarország legismertebb mentalistájával egy különleges estére, és légy a szemtanúja, ahogy a titkok feltárulnak előtted!
Fedezd fel a Titkot – Egy élmény, ami mindent megváltoztat!
Mi vár rád az estén?
A Titok egy bensőséges és lebilincselő élmény, ahol Danny Blue, Magyarország legismertebb mentalistája, megmutatja, hogy minden gondolat és érzés lenyomata ott rejlik körülöttünk – csak tudni kell olvasni belőle.
A Titok egy különleges est, amelyben a nézők nemcsak szemlélői, hanem résztvevői is a történéseknek. Danny Blue a nézők figyelmét és gondolatait formálva teremti meg azt a különleges atmoszférát, amelyben minden pillanat személyes élménnyé válik.
Egy estére az est helyszíne a Szepes Gyula Művelődési Központ, ahol a titkok életre kelnek. A terem önmagában csupán egy tér. De amikor a Titok fényei és vetített világa életre kel benne, az atmoszférája teljesen átalakul – és minden pillanat külön élménnyé válik.
Forrás: Facebook-esemény
A szervezők a programváltoztatás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Érdi Kézműves Vásár 2026
2026-06-06 08:00 - 16:00 | SZEPES, Alsó u. 9., Érd, 2030, Magyarország
IDŐPONTVÁLTOZÁS!
A kedvezőtlen időjárási körülmények miatt elmaradt, május 16-i vásár új időpontban!
A hagyomány folytatódik.
Megújult névvel, megújult arculattal.
Szeretettel várunk mindenkit az Érdi Kézműves Vásáron!
Fedezd fel a kézzel készült ékszereket, dekorációkat, ajándéktárgyakat, textileket és kézműves finomságokat!
Programok:
9:30 Diósdi Fúvószenekar
10:00 Hahota Gyermek Színház – A Ludas Matyi12:00 JP Dance Company és Musical Akadémia JP produkciója – Táncol a Vásár!
Helyszín: Érd, Főtér
2026. évi időpontok

március 21., szombat 8:00-16:00
június 6., szombat 8:00-16:00
október 3., szombat 8:00-16:00
december 12., szombat 8:00-16:00

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Rajzos-festős alkotó nap
2026-06-06 09:00 - 13:00 | PARKVÁROS, Gépész u. 14., Érd, 2030, Magyarország
Rajzos-festős nap 7–12 éves gyerekeknek a Parkvárosi Közösségi Házban, június 6-án 9 órától 13 óráig.
A fiatalok alkotói készségeinek fejlesztéséért, kreatív gondolkodásuk támogatásáért!
Témánk: Vizes kalandok – Színpompás halak napja
4 órányi játékos, kreatív kikapcsolódás a gyermekednek – szünettel, kis udvari játékkal együtt.
A gyerekek játszva fedezhetik fel a rajz- és festőeszközökben rejlő lehetőségeket, miközben jókedvvel, önbizalommal töltekeznek.
Az aktuális havi program részletei mindig a https://bohemkuckom.hu/kreativfoglalkozasok/festes-gyerekeknek oldalon olvashatóak.
Jelentkezni a fenti honlapon “Foglalok” menüpontnál, érdeklődni a 20/226-2853 telefonszámon lehet!
Várom szeretettel a gyermekeket!
Szegedy Tamara

A szervezők a programváltoztatás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Betelt-Galéria kreatív műhely + cianotípia workshop
2026-06-06 14:00 - 17:00 | GALÉRIA, Alsó utca 2., Érd, 2030, Magyarország
Ismerkedj meg egy több mint 150 éves fotós eljárással, a cianotípiával, és készítsd el a saját napnyomataidat!
Ezzel a technikával fényképezőgép nélkül hozhatsz létre fotográfiákat, a nap UV-sugarait használva a képek előhívásához. A fotók percek alatt jelennek meg a szemünk előtt a papíron, varázslatos látványban lesz részed. A foglalkozáson szabadon kísérletezhetsz, több egyedi fehér-poroszkék képet is készíthetsz és a cianotípia történetéről, a technika működéséről is tanulhatsz. Ezen a workshopon akkor is különleges képeket alkothatsz, ha nem tartod magadat kreatívnak vagy ügyesnek.
A foglalkozáson nem használunk veszélyes vegyszereket, teljesen biztonságos az eljárás.
Foglalkozásvezető: Dózsa Kamilla, kreatív szakember, képződő pszichológus és művészetterapeuta.
Minden szükséges eszközt biztosítunk.
A programon való részvétel díjtalan, de regisztrációhoz kötött. Részvételi szándékod kérjük, jelezd az erdigaleria@erdkultura.hu e-mail címen.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Parkvárosi filmklub
2026-06-06 17:00 - 20:00 | PARKVÁROS, Gépész u. 14., Érd, 2030, Magyarország
A filmvetítés kezdési időpontja: 17:00
Téma: kerékpározás inspiráló hatása
Meghívott vendég: Csengeri Attila
Június 6-án újra találkozunk a Parkvárosi Filmklubban, és ezúttal egy igazán különleges, felemelő filmmel készülünk.
A következő vetítésünkön egy inspiráló, humorral és élettel teli klasszikust hozunk el Önöknek/Nektek, amely egyszerre szól a sport szeretetéről, a barátságról, az álmokról, a kitartásról és arról, hogyan találja meg egy fiatal a saját útját.
Az 1979-ben készült történet egy amerikai kisvárosba repít minket, ahol négy fiatal próbálja megtalálni a helyét a világban az érettségi után. A főszereplő rajong az olasz kerékpársportért, és annyira elvarázsolja az olasz életérzés, hogy még olasz cserediáknak is kiadja magát egy lány meghódítása érdekében.
A barátok végül elhatározzák, hogy elindulnak egy legendás amerikai kerékpárversenyen. Innen pedig kezdetét veszi egy szívmelengető, humoros és rendkívül inspiráló történet, amely generációk óta képes megérinteni a nézőket.
A film igazi különlegessége, hogy olyan később világhírűvé vált színészek számára jelentett ugródeszkát, mint Dennis Quaid és Daniel Stern. A rendező pedig a kiváló Peter Yates.

Helyszín: Parkvárosi Közösségi Ház (2030 Érd, Gépész u. 14.)
A programon való részvétel díjtalan, de regisztrációhoz kötött. Részvételi szándékod kérjük, jelezd a muaniko76@gmail.com e-mail címen.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Előadás-sorozat az életvidám időskorról
2026-06-08 14:00 - 16:00 | SZEPES, Alsó u. 9., Érd, 2030, Magyarország
Előadás-sorozat az életvidám időskorról: Hol vagyok én? Szerepek, elvárások, határok
A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Belső értékeink nyomában - új helyszínen
2026-06-09 10:00 - 12:00 | SZEPES, Alsó u. 9., Érd, 2030, Magyarország
Új helyszín: Érd, Zagyva utca 22.
A személyiségfejlesztő foglalkozássorozat célja, hogy a belső értékeinket, mint a harmónia, béke, őszinteség, szeretet, újból „élővé” tegyük, és így egy olyan emberi értékrend kialakításának legyünk a részesei, amire régóta vágyunk.

A program az „Idősen, aktívan, Érden” programsorozat keretében kerül megrendezésre. A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Könyvturi a Könyvkeréknél!
2026-06-09 13:00 - 18:00 | SZEPES, Alsó u. 9., Érd, 2030, Magyarország
Válogasson kedvére a több mint 60.000 kötet között és frissítse fel könyvespolcát ingyen!
Helyszín: Jázmin utca 8.
A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Falfestmény átadó
2026-06-09 14:00 - 15:00 | PARKVÁROS, Gépész u. 14., Érd, 2030, Magyarország
Szeretettel várunk minden érdeklődőt a Parkvárosi Közösségi Ház udvarán elkészült új falfestmény ünnepélyes átadójára!
Az alkotást Mérei József készítette, inspirációját pedig gyerekek fantáziadús rajzai adták.
Időpont: 2026. június 9. (kedd) 14:00Helyszín: Parkvárosi Közösségi Ház

A szervezők a programváltozás jogát fenntartják.A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Gyermekkönyvtár: Olvasólétra eredményhirdetése
2026-06-09 16:00 - 17:00
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Szépségápolás és életmód az ötödik évszakban
2026-06-10 10:00 - 11:00 | SZEPES, Alsó u. 9., Érd, 2030, Magyarország
Kezdési időpont változás: június 10. (szerda) 10:00
Négy alkalmas elméleti és gyakorlati tanácsadás Kocsis Marikával
3. foglalkozás: A táplálkozás fontossága a bőr egészségének és (sz)épségének megóvásában
Előzetes regisztráció szükséges a szucs.agnes@erdkultura.hu e-mail címen.
Alkalmak: május 13., május 27., június 10., június 24.
A program az „Idősen, aktívan, Érden” programsorozat keretében kerül megrendezésre. A részvétel az érdi 65 év fölöttiek számára ingyenes!
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Gyermekkönyvtár: Alkoss a könyvtárban
2026-06-11 10:00 - 17:00
Közös kreatív alkotás kicsiknek és nagyoknak a Gyermekkönyvtárban.A programon a részvétel ingyenes.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Rendhagyó történelemóra Csapó Csabával
2026-06-11 14:00 - 15:30 | SZEPES, Alsó u. 9., Érd, 2030, Magyarország
Írók, asztalok, sorsok: A Nyugat és a kávéházi kultúra.
Kávékóstolóval egybekötött előadás a Kaffa Kávéház közreműködésével
A programon való részvételhez előzetes regisztráció szükséges a szucs.agnes@erdkultura.hu e-mail címen.
A program az „Idősen, aktívan, Érden” programsorozat keretében kerül megrendezésre. A részvétel az érdi 65 év fölöttiek számára ingyenes!
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Felnőttkönyvtár: Lookin' Jazz
2026-06-11 18:00 - 19:30
FELNŐTTKÖNYVTÁR:
Lookin’ Jazz – Évadzáró alkalom
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Festőklub felnőtteknek
2026-06-13 09:00 - 13:00 | PARKVÁROS, Gépész u. 14., Érd, 2030, Magyarország
Felnőtteknek szóló festőklub a Parkvárosi Közösségi Házban június 13-án, szombat délelőtt 9 órától 13 óráig – a szezon utolsó festőklubja.
Júniusi témánk: A festés öröme a Tiéd! – Strandpapucsban, kedvenc nyári helyszíneink
Te hogyan hangolódnál a nyári vakációra? Vibráló narancs, lila levendulamező, szikrázóan hófehér házfal égszínkék ablakokkal? Kedvelt nyaralóhelyeinkből válogatunk festményeinkhez témát, hogy a nyaralás élményét közelebb hozzuk!
A festőklubon a teljesen kezdők és a gyakorlottabbak is megtalálják az örömöt és a kihívást!
Minden alkalommal feszített vászonra, akrilfestékkel készülnek a fő alkotások.
Változatos színkeverési feladatokkal és festészeti technikákkal gazdagítjuk tudásunkat.
Célunk, hogy egyediséget, hangulatot, érzéseket visszatükröző képek születhessenek, miközben az alkotók a hétköznapi rutinból kikapcsolódnak.
Az aktuális havi részletes program itt érhető el: https://bohemkuckom.hu/kreativfoglalkozasok/festoklub
Jelentkezni a fenti honlapon “Foglalok” menüpontnál, érdeklődni a 20/226-2853 telefonszámon lehet!
Várom szeretettel a kikapcsolódásra vágyó Hölgyeket, Urakat!
Szegedy Tamara
A szervezők a programváltoztatás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.
